b'\n_START_ARTICLE_\nMacklemore\n_START_SECTION_\nTidlige liv og indflydelser\n_START_PARAGRAPH_\nHaggerty er f\xc3\xb8dt og opvokset i Seattle, Washington. Han gik p\xc3\xa5 Garfield High School og Nathan Hale High School, og endte med at f\xc3\xa5 en bachelor p\xc3\xa5 The Evergreen State College. Da han var interesseret i at n\xc3\xa5 en yngre generation gennem sin musik, var han en del af et program der fokuserede p\xc3\xa5 uddannelse og kulturel identitet, kaldet "Gatewaysfor Incarcerated Youth", hvor han faciliterede musikv\xc3\xa6rksteder._NEWLINE_Selvom han ikke er f\xc3\xb8dt ind i en musikalsk familie, st\xc3\xb8tter begge hans for\xc3\xa6ldre hans musikalske eventyr. Haggerty var seks \xc3\xa5r gammel da han f\xc3\xb8rste gang st\xc3\xb8dte p\xc3\xa5 hip hop, ved Digital Underground. Da han blev \xc3\xa6ldre brugte han sine somre sammen med sine venner, hvor de satte telte op og lyttede til radioen, lavede overspilninger og mixtapes af sange der blev spillet, da de ikke havde mulighed for at k\xc3\xb8be sangene selv, da de var mindre\xc3\xa5rige og ikke havde for\xc3\xa6ldrenes accept._NEWLINE_Macklemore var fjorten da han startede med at skrive sange. I denne alder kaldte hans venner ham for M\xc3\xb6cklimore. Da han startede med at rappe lyttede han til "en masse East Coast undergrunds hip hop", hvor is\xc3\xa6r Freestylle Fellowship, Aceyalone, Living Legends, Wu-Tang Clan, Nas og Talib Kweli havde en indflydelse p\xc3\xa5 ham.'